Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 29 มี.ค.60
29 มี.ค. 2560

Daily View – P.M. – บล.กสิกรไทย
Tactical Move
เดินเกมกลยุทธ์บ่าย
SET Index ปรับขึ้น 0.83 จุด (+0.05%) ปิดภาคเช้าที่ 1,577.55 จุด ด้วยมูลค่าการซื้อขาย 18,508.60 ลบ.
Most Positive Impact: PTTGC (+0.46 จุด), BJC (+0.41 จุด), SCB (+0.35 จุด)
Most Negative Impact: PTT (-2.32 จุด), GL (-0.52 จุด), AOT (-0.36 จุด)
แนวโน้มตลาดบ่าย
เช้านี้ตลาดไทยยังสามารถปิดบวกได้ตามตลาดภูมิภาค แม้จะยังมีปริมาณการซื้อขายที่ค่อนข้างเบาบางที่ 1.85 หมื่นล้านบาท ซึ่งต่ำกว่าเฉลี่ยตั้งแต่ต้นปีค่อนข้างมากที่ 2.33 หมื่นล้านบาท ทั้งนี้กลุ่มที่หนุนตลาดในวันนี้ได้แก่ กลุ่ม BANK (+1.16 จุด) นำโดย SCB (+0.35 จุด) KBANK (+0.24 จุด) BAY (+0.19 จุด) ตามด้วยกลุ่มปิโตรเคมี (+0.68 จุด) นำโดย PTTGC (+0.46 จุด) IVL (+0.24 จุด) และกลุ่มค้าปลีก (+0.52 จุด) นำโดย BJC (+0.41 จุด) และ BIGC (+0.17 จุด) ทั้งนี้แม้ PTT (-2.32 จุด) จะร่วงลงมากกว่า 10 บาท เนื่องจากมีการขึ้นเครื่องหมาย XD ในวันนี้ โดยจะจ่ายปันผล 10 บาท/หุ้น ในวันที่ 15 พ.ค. ตลาดยังคงสามารถปรับขึ้นต่อได้ ดังนั้นเราจึงมองว่า ตลาดยังดูแข็งแกร่งแม้จะโดนกดดันหนักจากการปรับลงของหุ้น PTT
วานนี้นักลงทุนต่างประเทศเริ่มทำการ Rollover สถานะ Long ที่ถือไว้กว่า 1.9 แสนสัญญาแล้ว ดูได้จากปริมาณการเปิดสถานะทั้งฝัง Long และ Short เพิ่มขึ้นมาถึงระดับฝังละ 1.9 แสนสัญญา เพิ่มขึ้นมาจากวันก่อนหน้าที่ระดับ 8 หมื่นสัญญา โดยมีความเป็นไปได้สูงที่นอกจากจะทำการ Rollover ด้วยการเปิด Short เพื่อปิดสถานะ Long ใน S50H17 และไปเปิดสถานะ Long ใน S50M17 แล้ว ยังน่าจะมีการเปิดสถานะใหม่ด้วยการ Long เพิ่มด้วย จากสถานะคงค้างทั้งระบบของ SET50 Futures ที่ถีบตัวเพิ่มขึ้นทำ New High เป็นประวัติการณ์ 4.34 แสนสัญญา (เพิ่มขึ้นจากวันก่อนหน้าที่ 3.82 แสนสัญญากว่า 5 หมื่นสัญญา)
การประชุมของคณะกรรมการนโยบายการเงิน (กนง.) ไม่น่ามีอะไรผิดไปจากที่ตลาดคาดหมายคือคงอัตราดอกเบี้ยนโยบายไว้ที่ 1.5% ที่ต้องติดตามคือมุมมองต่อเศรษฐกิจในประเทศ และทิศทางการดำเนินนโยบายการเงินนับจากนี้ หลังกลุ่มประเทศพัฒนาแล้วมีแววว่าจะลดการใช้นโยบายการเงินผ่อนคลาย นอกจากนั้นต้องดูจำนวนเสียงในการโหวตว่าจะมีมติเป็นเอกฉันท์ที่ 7 เสี่ยงหรือไม่ หากเริ่มมีจำนวนเสี่ยงที่อยากให้ขึ้นดอกเบี้ยอาจเป็นสัญญาณต่อการขึ้นดอกเบี้ยในช่วงปลายปี
มองช่วงบ่าย volume ที่เริ่มเข้ามาเติมมากขึ้นเรื่อยๆ จะเป็นตัวหนุนให้กลุ่มขนาดกลางและเล็กขยับขึ้น และดันดัชนีทดสอบ 1,580 1,584 จุด
หุ้นแนะนำ: CPF MINT SCB TISCO KCE SAWAD
หุ้นเก็งกำไรระยะสั้น: TISCO เป้าหมายทำกำไรที่ 74 บาทตัดขาดทุน 70 บาท
Alternative Trading:
SET50 Futures: สถานะ Long S50H17 ที่ 990 จุด ปิดทำกำไรไปแล้วที่ 999 จุด รอ Follow Long เมื่อ S50M17 ผ่าน 995 จุด เพื่อเป้าหมายทำกำไรที่ 1,007 จุด